வந்தே பாரத் விரைவுவண்டி

**தொடருந்து 18** (Train 18), என்பது **வந்தே பாரத் விரைவு வண்டி** எனவும் அழைக்கப்படுகின்றஇந்திய நகரங்களுக்கிடையே செல்லக்கூடிய, ஒரு அதிவேக விரைவு வண்டியாகும். இந்த விரைவு வண்டியானது, இந்தியாவின் ‘மேக் இன் இந்தியா’ திட்டத்தின் கீழான முன்னெடுப்பில் இரயில்பெட்டி இணைப்புத் தொழிற்சாலையில் 18 மாத கால பணியின் விளைவாக உருவானது. 

இந்த விரைவுவண்டியின் ஒரு அலகுக்கான தயாரிப்புச் செலவினமானது ரூ.100 கோடியாகும். இருப்பினும் அடுத்தடுத்த தயாரிப்புகளின் போது இந்த தயாரிப்புச் செலவு இன்னும் குறையுமென எதிர்பார்க்கப்படுகிறது. ஐரோப்பாவில் இருந்து இதனையொத்த ஒரு தொடருந்து இறக்குமதி செய்யப்பட்டிருந்தால் அதன் விலையோடு ஒப்பிடும் போது தற்போது இந்தியாவில் தயாரிக்கப்பட்ட இதன் விலையானது 40% குறைவானதாக இருக்கும் என மதிப்பிடப்படுகிறது.

பிப்ரவரி 2019 முதல் முதல்முறையாக வந்தே பாரத் எக்ஸ்பிரஸ் ரயில் சேவை தொடங்கப்பட்டது. தற்போது நாடு முழுவதும் 150-க்கும் மேற்பட்ட வந்தே பாரத் எக்ஸ்பிரஸ் ரயில்கள் இயக்கப்பட்டு வருகின்றன. இந்த சொகுசு ரயில்களில் இருக்கை வசதிகள் மட்டுமே உள்ளன.

## சோதனை ஓட்டம் மற்றும் முதல் பயணம்
இந்த விரைவுவண்டியானது தனது முதல் பயணத்தை 2019 ஆம் ஆண்டு பெப்ரவரி 15 ஆம் நாள் தொடங்கியது. புது தில்லியிலிருந்து வாரனாசிக்கான சோதனை ஓட்டத்தை பிரதமர் நரேந்திர மோடி கொடியசைத்து தொடங்கி வைத்தார். 2019 சனவரி 27 ஆம் நாளில் இந்த விரைவு வண்டியின் சேவையானது வந்தே பாரத் விரைவுவண்டி எனப் பெயரிடப்பட்டது.முதல் நாள் சோதனை ஓட்டத்தின் போது, வாரணாசியிலிருந்து திரும்பிய போது நடுவழியில் பழுதானது. பின்னர் பழுது சரிசெய்யப்பட்டு புது தில்லியை வந்தடைந்தது. 2019 பெப்ரவரி 17 ஆம் நாள் அன்று வர்த்தகரீதியான தனது முதல் பயணத்தை வந்தே பாரத் விரைவுவண்டி தொடங்கியது.

## வகைகள்

### வந்தே பாரத் 1.0 (VB1)
16 பெட்டிகளை கொண்டது. இருக்கை வசதி மட்டுமே கொண்டது

### வந்தே பாரத் 2.0 (VB2)
16 பெட்டிகளை கொண்டது. இருக்கை வசதி மட்டுமே கொண்டது. முந்தைய வகையை காட்டிலும் எடை குறைவானது மற்றும் கவாச் ரயில் பாதுகாப்பு தொழில்நுட்பத்தை கொண்டுள்ளது

### மினி வந்தே பாரத் 2.0 (VB2)
இந்த ரயில் 8 பெட்டிகளை கொண்டது. குறைந்த நேர பயண தூர வழித்தடங்களில் இயக்கப்படுகிறது.

### வந்தே பாரத் 2.0 மாற்றியமைக்கப்பட்ட பதிப்பு 1 (VB2M1)
கூடுதல் பார்க்கிங் பிரேக்குகளை கொண்டது. செங்குத்தான மற்றும் மலைச்சரிவுகளை கொண்ட வழித்தடங்களில் இயக்கப்படுகிறது

### வந்தே பாரத் 2.0 மாற்றியமைக்கப்பட்ட பதிப்பு 2 (VB2M2)
உயரமான பாண்டோகிராஃப்களை கொண்டது. இரண்டடுக்கு சரக்கு ரயில்கள் செல்லும் வழித்தடத்தில் மின்சார கம்பிகள் அதிக உயரத்தில் அமைக்கப்பட்டிருக்கும். அத்தகைய வழித்தடத்தில் இயக்கப்படும் வந்தே பாரத் ரயில்களில் பாண்டோகிராஃப்களை உயரமாக அமைத்துள்ளனர். 

### வந்தே பாரத் 4.0 (VB4)
மணிக்கு 200 கி.மீ வேகத்தில் செல்லும் ரயில்
### நமோ பாரத்
இது இவையெனும் இரண்டு நகரங்களுக்கு இடையே மெட்ரோ போன்ற வண்டி ஆகும்.

### வந்தே பாரத் 3.0 (VB3) (படுக்கை வசதி)
படுக்கை வசதிகளுடன் கூடிய முதல் வந்தே பாரத் விரைவு வண்டியை இந்தியப் பிரதமர்  நரேந்திர மோதி 17 சனவரி 2026 அன்று மேற்கு வங்காளத்தில் உள்ள மால்டா தொடருந்து நிலையத்திலிருந்து துவக்கி வைத்தார். இந்த ரயில் மேற்குவங்கத்தின் ஹவுரா, அசாமின் குவகாத்தி நகரங்களுக்கு இடையே இயக்கப்படுகிறது.

## சேவைகள்
வந்தே பாரத் ரயில் இயங்கும் தடங்களின் பட்டியல் (2023 ஜனவரி மாத நிலவரப்படி)

இன்றைய நிலவரப்படி முழு வழித்தடத்திலும் 130 கி.மீ வேகத்தில் இயங்கும் 5 வந்தே பாரத் ரயில்கள் உள்ளன:

1. பிலாஸ்பூர்–நாக்பூர்

2. பாட்னா–ஹவுரா

3. அகமதாபாத்–மும்பை சென்ட்ரல்

4. ஹவுரா–கயா

5. நாக்பூர்–செகந்திராபாத்

## இதனையும் காண்க
* அம்ரித் பாரத் விரைவுத் தொடருந்துகள்
## மேற்கோள்கள்

பகுப்பு:இந்திய விரைவுவண்டிகள்